ddrg/super_eurlex huggingface dataset:
11.

žiada Komisiu, aby ako zásadné prvky pri týchto rokovaniach obhajovala: — využívanie európskych technických predpisov, noriem a postupov posudzovania zhody; požaduje dohodu medzi európskymi a ruskými normalizačnými orgánmi a urýchlené vytvorenie jednotného systému posudzovania zhody a akreditácie v Rusku; — zásadné a právne záväzné kapitoly o energetike vychádzajúce z dobrej vôle preukázanej podpisom mechanizmu včasného varovania v roku 2011 a založené na jednoznačných zásadách transparentnosti, spravodlivej hospodárskej súťaže, reciprocity a nediskriminácie; potvrdzuje, že cieľom by mal zostať otvorený a transparentný energetický trh medzi EÚ a Ruskom; — odstránenie dvojakej tvorby cien tovarov v Rusku a objasnenie a stabilizácia podmienok zakladania spoločností, ktoré sa zameriavajú na poskytovanie služieb, s cieľom zvýšiť investície takýchto spoločností EÚ v Rusku; — vo veľkej miere nevyužívaný trh v oblasti verejného obstarávania; vyzýva Komisiu, aby zabezpečila spravodlivé vzájomné pravidlá a postupy prideľovania verejných zákaziek na oboch trhoch na vnútroštátnej a nadnárodnej úrovni; — reforma ruských colných postupov podľa medzinárodných dohovorov; — kapitola o sanitárnych a fytosanitárnych predpisoch, ktorou by sa malo zabezpečiť, aby obe strany mohli uplatňovať iba odôvodnené dočasné zákazy, najmä tie, ktoré sa týkajú poľnohospodárskych výrobkov, dobytka a potravinárskych výrobkov, pričom musia byť v plnej miere dodržané zásady proporcionality, transparentnosti, nediskriminácie a vedeckého zdôvodnenia; — kapitola o trvalo udržateľnom rozvoji opierajúca sa o Všeobecnú deklaráciu ľudských práv OSN a príslušné základné dohovory ILO v záujme zdôraznenia potreby v plnej miere dodržiavať a presadzovať ľudské práva a pracovné práva, ako aj záväzky týkajúce sa uplatňovania príslušných medzinárodných environmentálnych noriem; v tomto smere vyzýva na nadviazanie dialógu s relevantnými zainteresovanými stranami a občianskou spoločnosťou; — komplexná kapitola o ochrane všetkých foriem práv duševného vlastníctva; žiada, aby boli do tejto kapitoly zahrnuté zásady ochrany zemepisných označení a zoznam chránených zemepisných označení; — skvalitnenie súčasného režimu urovnávania sporov v záujme zabezpečenia väčšej transparentnosti a vyššej miery nediskriminácie v investičnom prostredí v Rusku; — prijatie komplexnej a ambicióznej kapitoly o investíciách vrátane liberalizačných opatrení, ako aj rozsiahlych opatrení na ochranu investícií na základe odporúčania Európskeho parlamentu týkajúceho sa novej investičnej právomoci EÚ (uznesenie zo 6. apríla 2011 o budúcej európskej medzinárodnej investičnej politike (11));
19.

trvá na tom, že by bolo treba výslovne sa zamerať na práva žien a detí vo všetkých dialógoch o ľudských právach, a to najmä na otázku boja proti všetkým formám diskriminácie a násilia voči ženám a dievčatám, najmä nútených manželstiev, domáceho násilia a vyvražďovania žien, a rovnako trvá na tom, že by sa malo odmietať odvolávanie sa na akýkoľvek zvyk, tradíciu alebo akékoľvek náboženské cítenie s cieľom vyhnúť sa povinnosti odstrániť takéto kruté zaobchádzanie; domnieva sa, že prevencia detských sobášov je kľúčová, ak sa má zaistiť dodržiavanie základných práv dospievajúcich dievčat v Pakistane;
14.

zdôrazňuje skutočnosť, že napriek určitému pokroku za posledné roky, bol podiel spracovaných žiadostí za rok 2011, ktoré v naozaj patrili do právomoci ombudsmana, opäť relatívne nízky (približne 27 %), a že by sa preto mala venovať pozornosť komplexnejšiemu a proaktívnejšiemu zvyšovaniu informovanosti verejnosti o rozsahu právomocí ombudsmana, a to najmä v úzkej spolupráci s národnými a regionálnymi ombudsmani, Parlamentom a Komisiou;
33.

domnieva sa, že v rámci prístupu založeného na výsledkoch je nevyhnutné začleniť do ex ante a ex post hodnotení všetkých IFN primeraný počet jednoduchých kvalitatívnych a/alebo kvantitatívnych ukazovateľov, a to tak finančnej výkonnosti nástroja, ako aj jeho prínosu k realizácii cieľov Únie; domnieva sa, že táto požiadavka musí byť zlučiteľná s primeranou administratívnou záťažou pre tých, ktorí projekty spravujú; pri tejto príležitosti zdôrazňuje prerušenie kontinuity využívania IFN, ku ktorému môže dôjsť v dôsledku jeho potrebného hodnotenia ex post;
54.

zdôrazňuje, že v rámci všetkých druhov dopravy je potrebné jednoznačne vymedziť relevantné pojmy a najmä pojem mimoriadne okolnosti, čo by umožnilo dopravcom a vnútroštátnym orgánom presadzovania práva jednotnejšie uplatňovať predpisy, poskytlo cestujúcim platný nástroj na presadzovanie svojich práv a zmenšilo rozdiely existujúce pri presadzovaní práva na vnútroštátnej úrovni, ako aj priestor pre právne spochybňovanie pravidiel v oblasti kompenzácií; vyzýva Komisiu, aby vypracovala príslušné legislatívne návrhy so zapojením zainteresovaných strán z odvetvia dopravy a zohľadnila pritom príslušné rozhodnutia Súdneho dvora Európskej únie; zdôrazňuje, že v tomto vymedzení sa musia vziať do úvahy rozdiely medzi jednotlivými druhmi dopravy; konštatuje, že technické zlyhanie by sa nemalo považovať za mimoriadnu okolnosť a spadá pod zodpovednosť dopravcu; zdôrazňuje, že dopravcovia by nemali niesť zodpovednosť za narušenie dopravy, ktoré nespôsobili, ak prijali všetky primerané kroky na to, aby mu zabránili;
83.

domnieva sa, že podnikanie a správne rámcové podmienky pre konkurencieschopnosť a rast MSP, a to aj prostredníctvom investícií do infraštruktúry, napr. do ekologickej infraštruktúry, môžu významným spôsobom uľahčiť východisko z hospodárskej krízy; zdôrazňuje potrebu podporovať podnikateľský potenciál, keďže množstvo začínajúcich MSP je pod priemerom vo všetkých vrstvách spoločnosti, a to aj v prípade osobitných cieľových skupín, najmä mladých ľudí a žien;
8.

domnieva sa však, že dohoda o voľnom obchode, ktorá odstraňuje iba clá, by nebola dostatočne ambiciózna vzhľadom na to, že najväčšie hospodárske zisky by mali vyplývať zo znižovania úrovne necolných prekážok; podporuje cieľ odstrániť všetky colné povinnosti, ktorý navrhla pracovná skupina na vysokej úrovni, s cieľom dosiahnuť zásadné odstránenie ciel do nadobudnutia účinnosti dohody a v krátkodobom meradle postupne odstrániť všetky clá okrem najcitlivejších, z čoho by mohli vyplynúť významné zisky vzhľadom na to, že bilaterálny obchod medzi EÚ a USA vo veľkej miere pozostáva z obchodu v rámci podnikov, a mohla by sa zvýšiť celková konkurencieschopnosť podnikov z EÚ a USA v celosvetovom meradle;
18.

považuje za nevyhnutné, aby krajiny so stredným príjmom vyhradzovali čoraz väčšiu časť svojich príjmov na sociálne účely, a to najmä prostredníctvom rozvoja daňových systémov a iných systémov vnútorného prerozdeľovania a sociálnej ochrany, vďaka čomu by Európska únia mohla postupne znižovať svoje rozvojové programy, ktoré stále prebiehajú, v prospech najchudobnejších krajín, a to pri zachovaní úzkeho partnerstva s krajinami so strednými príjmami, najmä v oblastiach v sociálnej politiky;
10.

pripomína, že podľa Komisie prinesie včasné zavedenie technológie SESAR praktické výhody pre cestujúcich v leteckej doprave, čo vyústi do skrátenia letového času v priemere o 10 % (resp. o 9 minút), do 50 % zníženia počtu zrušených alebo oneskorených letov a prípadne do zníženia leteckého cestovného; zdôrazňuje však, že ak by sa zavedenie technológie SESAR oneskorilo o 10 rokov, celkový vplyv by bol katastrofálny, keďže strata by predstavovala asi 268 miliárd EUR dôsledkom nižšieho kumulatívneho vplyvu na HDP EÚ, pričom by sa vytvorilo približne o 190 000 menej pracovných miest a úspory CO2 by boli o 55 miliónov ton nižšie;
20.

opakuje svoju výzvu na okamžité, trvalé a bezpodmienečné zrušenie blokády pásma Gazy, a to blokády osôb, toku humanitárnej pomoci a obchodného tovaru, a na prijatie krokov, ktoré umožnia obnovu a hospodárske oživenie tejto oblasti; žiada tiež účinný kontrolný mechanizmus, ktorý zabráni pašovaniu zbraní do pásma Gazy a ktorý bude prihliadať na legitímne bezpečnostné záujmy Izraela; berie na vedomie rozhodnutie Rady rozšíriť do 30. júna 2013 európsku pomocnú pohraničnú misiu v Rafahu a očakáva, že misia si bude plniť svoje úlohy a zohrá rozhodujúcu a účinnú rolu pri každodennom riadení cezhraničných vzťahov a pri budovaní dôvery medzi Izraelom a Palestínskou samosprávou; vyzýva Hamas, aby uznal Izraelský štát a podporil riešenie na princípe existencie dvoch štátov; vyzýva ďalej Hamas, aby ukončil násilie, ktorého sa dopúšťa zvnútra i zvonka voči Izraelskému štátu;
17.

pripomína, že voda je základom väčšiny ekosystémových služieb, a zdôrazňuje význam správneho hospodárenia s vodou pri dosahovaní cieľov v oblasti biodiverzity; zdôrazňuje, že sú nevyhnutné opatrenia na opätovné zalesňovanie a obnovu mokradí v rámci hospodárenia s vodnými zdrojmi; žiada lepšie zosúladenie cieľov rámcovej smernice o vode s programom Natura 2000; zdôrazňuje, že vedomostná základňa by mala zahŕňať koncepciu ekologických tokov a že by mala prihliadať na ekosystémové služby s podporou vody; zdôrazňuje, že je potrebné brať do úvahy skutočnosť, že zmeny vodného cyklu závisia od biotopu, a to má vplyv na percentuálny podiel recyklovanej vody: vodný cyklus nie je všade rovnaký, pričom v trópoch je iný ako v Stredozemí a v stredne alebo vyššie položených oblastiach;
8.

je presvedčený, že treba rýchlo konať v rámci každého zo štyroch stavebných prvkov identifikovaných v tejto správe: a) integrovaný finančný rámec na zabezpečenie finančnej stability, najmä v eurozóne, a zníženie na minimum nákladov, ktoré znášajú občania Európy v dôsledku zlyhania bánk; takýto rámec posilňuje zodpovednosť orgánu dohľadu na európskej úrovni a stanovuje spoločný mechanizmus na riešenie situácie bánk a ručenie za vklady zákazníkov; b) integrovaný rozpočtový rámec na zabezpečenie tvorby zodpovednej fiškálnej politiky na vnútroštátnej aj európskej úrovni, ktorý zahŕňa koordináciu, spoločné rozhodovanie, lepšie presadzovanie práva a rovnaké kroky smerom k spoločnej emisii dlhopisov (vrátane krátkodobých finančných nástrojov na obmedzenom a podmienenom základe alebo postupného transformovania na fond splácania dlhu); tento rámec by mohol obsahovať aj rôzne formy fiškálnej solidarity; c) integrovaný rámec hospodárskej politiky zahŕňajúci dostatok mechanizmov na zabezpečenie uplatňovania vnútroštátnych a európskych politík, ktoré presadzujú trvalo udržateľný rast, zamestnanosť a konkurencieschopnosť, a sú v súlade s riadnym fungovaním hospodárskej a menovej únie; d) zabezpečenie nevyhnutnej demokratickej legitimity a zodpovednosti procesu rozhodovania v rámci hospodárskej a menovej únie, a to na základe spoločného uplatňovania zvrchovanosti spoločných politík a solidarity;
55.

poukazuje na to, že podmienkou začatia rokovaní o akomkoľvek druhu dohody o voľnom obchode s EÚ je vstup Bieloruska do Svetovej obchodnej organizácie; v tejto súvislosti vyzýva Bielorusko, aby sa skutočne zapojilo do procesu pristúpenia k WTO; poukazuje na to, že Bielorusko ako člen colnej únie s Ruskom a Kazachstanom by mohlo čerpať zo skúseností Ruska s procesom pristúpenia k WTO;
8.

podporuje vytvorenie a spravovanie centrálnej databázy EÚ o repo transakciách v eurách napríklad Európskou centrálnou bankou, do ktorej budú poskytovať údaje infraštruktúry a správcovské banky do takej miery, aby prijali repo vyrovnanie vo vlastnom účtovníctve; domnieva sa však, že takáto databáza by mala pokrývať transakcie vo všetkých denominovaných menách, aby mali orgány dohľadu úplný prehľad a poznatky o globálnom repo trhu; vyzýva Komisiu, aby urýchlene (na začiatku roka 2013) zaujala koherentný prístup k centrálnemu zberu údajov, zisťovaniu rozporov v údajoch a spojeniu úsilia v rámci existujúcich iniciatív iných orgánov a národných orgánov, najmä čo sa týka archívov obchodných údajov zavedených v súlade s nariadením o infraštruktúre európskych trhov; vyzýva Komisiu, aby predložila správu (do polovice roka 2013) zahŕňajúcu okrem iného požadované inštitucionálne štrukturálne usporiadanie (ECB, Európsky výbor pre systémové riziká, nezávislý centrálny register), obsah a periodicitu prieskumu údajov, najmä o euro repo transakciách a prenosoch finančných rizík, a výšku potrebných zdrojov;
5.

domnieva sa, že v dôsledku niektorých predložených návrhov by sa samotná ITU mohla stať organizáciou určujúcou pravidlá nad aspektmi internetu, čo môže znamenať ukončenie súčasného modelu organizácie viacerých zúčastnených strán fungujúcej zdola nahor; vyjadruje znepokojenie nad skutočnosťou, že v prípade prijatia môžu tieto návrhy vážnym spôsobom postihnúť rozvoj on-line služieb a prístup koncových užívateľov k nim, ako aj digitálnu ekonomiku ako celok; domnieva sa, že správa internetu a s ňou súvisiace regulačné otázky by mali byť aj naďalej vymedzované komplexne so zapojením viacerých príslušných subjektov;
5.

domnieva sa, že rybolov podľa záujmov EÚ vo vodách aj mimo vôd Únie a produkty rybolovu určené na trh EÚ by mali byť založené na tých istých normách, pokiaľ ide o ekologickú a sociálnu udržateľnosť a transparentnosť, a že tie isté zásady treba obhajovať voči tretím krajinám a požadovať od nich ich plnenie, a to na dvojstrannej i mnohostrannej úrovni; domnieva sa, že by sa mal zaviesť zákaz odvrhovania nechcených úlovkov súčasne s jeho zavedením vo vodách EÚ, ktorý by platil pre rovnaké druhy a ktorý by sa monitoroval prostredníctvom CCTV a pozorovateľov, pričom by sa vytvorili primerané výnimky, aby sa zabránilo zvyšovaniu cien produktov spotrebúvaných lokálne;
8.

poznamenáva, že Komisia nedávno uverejnila nové oznámenie o vzťahoch so sťažovateľom v prípadoch uplatňovania práva Únie (COM(2012)0154), v ktorom preskúmala podmienky, za ktorých sa sťažnosti registrujú, čím ovplyvnila konanie vo veci porušenia predpisov ako také; naliehavo vyzýva Komisiu, aby v prípade konania vo veci porušenia predpisov neuplatňovala právne nezáväzné nástroje (tzv. soft law), ale aby radšej navrhla uplatňovanie nariadenia (5), na základe ktorého by bol Európsky parlament ako spolutvorca právnych predpisov v plnej miere zapojený do takéhoto podstatného prvku právneho poriadku EÚ;
59.

preto nepodporuje prístup tretích strán k informáciám o bankových účtoch zákazníkov, pokiaľ systém nie je preukázateľne bezpečný a nebol riadne vyskúšaný; poznamenáva, že v rámci akýchkoľvek predpisov by sa mal obmedziť prístup tretích strán na binárnu informáciu („áno – nie“) o dostupnosti finančných prostriedkov a mala by sa venovať osobitná pozornosť bezpečnosti, ochrane údajov a právam spotrebiteľa; predovšetkým sa domnieva, že by sa malo jasne a nediskriminačne stanoviť, ktoré strany môžu mať prístup k týmto informáciám a za akých podmienok možno tieto údaje uchovávať, a že tieto ustanovenia musia byť predmetom zmluvného vzťahu medzi príslušnými subjektmi; zdôrazňuje, že pri vytváraní regulačného rámca pre prístup tretích strán by sa malo jasne rozlišovať medzi prístupom k informáciám o dostupnosti finančných prostriedkov pre danú transakciu a prístupom k informáciám o účte zákazníka všeobecne; vyzýva Komisiu, aby po konzultácii s európskym dozorným úradníkom pre ochranu údajov zabezpečila ochranu osobných údajov tým, že navrhne jasné predpisy týkajúce sa úloh, ktoré jednotliví aktéri zohrávajú v zhromažďovaní údajov, a účelu zbierania údajov a jasné vymedzenie aktérov zodpovedných za zhromažďovanie, spracúvanie a uchovávanie údajov; dodáva, že používatelia kariet by mali mať možnosť prístupu k svojim osobným údajom a možnosť opraviť ich, a to aj v zložitom cezhraničnom kontexte; konštatuje, že požiadavky na ochranu údajov by sa mali uplatňovať spolu so zásadou „špecificky navrhnutej/štandardnej ochrany súkromia“ a že podniky alebo spotrebitelia by nemali niesť zodpovednosť za ochranu svojich údajov;
2.

zdôrazňuje, že zlepšenie cezhraničného trhu so spotrebiteľskými úvermi by prinieslo európsku pridanú hodnotu prostredníctvom podpory vnútorného trhu; domnieva sa, že toto by sa dalo dosiahnuť okrem iného lepším informovaním spotrebiteľov o možnosti vziať si spotrebiteľský úver v inom členskom štáte a o právach spotrebiteľov pri uzatváraní takýchto zmlúv;
N.

keďže špecifické vlastnosti drobného rybolovu sú aspektom, ktoré budúca spoločná politika v oblasti rybného hospodárstva musí brať do úvahy, zároveň to však nemôže to byť jediný sociálny aspekt reformy vzhľadom na závažnú krízu, ktorá v súčasnosti postihuje celý sektor;
33.

povzbudzuje príslušné orgány Európskej služby pre vonkajšiu činnosť a Komisie, aby zlepšili koordináciu pri analýze situácie a plánovanie politiky, ako aj systematickú výmenu informácií v otázkach týkajúcich sa zmeny klímy a prírodných katastrof; nalieha na príslušné orgány Európskej služby pre vonkajšiu činnosť, aby zriadili stále komunikačné kanály na výmenu informácií s príslušnými útvarmi Komisie, najmä ECHO, ale aj s agentúrami a programami OSN a programami a s NATO; poukazuje na to, že civilno-vojenské štruktúry poverené úlohou reagovať na krízy a prírodné katastrofy súvisiace so zmenou klímy by mali úzko spolupracovať so všetkými organizáciami občianskej spoločnosti, humanitárnymi organizáciami a mimovládnymi organizáciami;
15.

zdôrazňuje naliehavú potrebu, aby všetky zmluvné strany v prvom rade plnili svoje záväzky, ale aby aj zvýšili úroveň, ktorú majú dosiahnuť odteraz do roku 2020 tak, aby bol zachovaný cieľ 2 oC; znovu opakuje, že je naliehavo potrebné najmä to, aby sa dosiahol pokrok, pokiaľ ide o preklenutie tzv. gigatonového rozdielu medzi vedeckými zisteniami a súčasnými záväzkami zmluvných strán, a aby strany predložili záväzky a opatrenia, ktorých cieľom by bolo ambicióznejšie zníženie emisií než podľa Kodanskej dohody na základe „spoločných, pritom však diferencovaných zodpovedností a príslušných spôsobilostí“, čo znamená, že chudobnejším krajinám by sa mal umožniť priamy prechod na moderný nízkouhlíkový energetický a hospodársky systém prostredníctvom opatrení finančnej a technologickej pomoci, ale aj opatrení v oblasti budovania kapacít; predovšetkým zmluvné strany vyzýva, aby naliehavo prijali opatrenia s účinnosťou najneskôr do roku 2015, ktoré povedú k zníženiu emisií z medzinárodnej leteckej a lodnej dopravy a ďalších relevantných odvetví, ako aj HFC, čierneho uhlíka, metánu a iných klimatických činiteľov s krátkou životnosťou, aby bol prekonaný deficit, pokiaľ ide o cieľ 2 oC;
24.

zdôrazňuje najmä úlohu súkromného sektora a priemyslu, ako aj ďalších zainteresovaných strán, pokiaľ ide o ich zodpovednosť vo vzťahu k týmto otázkam, ako aj označovanie webových stránok bezpečných pre deti a propagáciu „netikety“ (etikety na internete) pre deti; zdôrazňuje, že všetky takéto opatrenia by mali byť plne kompatibilné s právnymi predpismi a poskytovať právnu istotu, mali by brať do úvahy práva koncových užívateľov a byť v súlade s existujúcimi právnymi a súdnymi postupmi, ako aj s Európskym dohovorom o ochrane ľudských práv a základných slobôd, Chartou základných práv Európskej únie, s judikatúrou Európskeho súdneho dvora a Európskeho súdu pre ľudské práva; vyzýva odvetvie priemyslu, aby dodržiavalo a plne uplatňovalo existujúce kódexy správania a podobné iniciatívy, ako je záväzok EÚ a Barcelonské vyhlásenie Fóra o spotrebnom tovare;
12.

opakuje svoju výzvu Komisii, aby do konca roku 2013 predložila analýzu týkajúcu sa budúcnosti celosvetového a európskeho trhu s plynom vrátane posúdenia vplyvu už naplánovaných projektov plynárenskej infraštruktúry (ako sú napr. projekty vytvorené v rámci južného koridoru zemného plynu), nových terminálov LNG, vplyvu bridlicového plynu na americký trh s plynom (najmä na potrebu dovozu LNG) a možného vplyvu ťažby bridlicového plynu v EÚ na budúcnosť bezpečnosti dodávok plynu a na ceny; vyjadruje presvedčenie, že táto analýza by mala zobraziť súčasnú situáciu v oblasti rozvoja infraštruktúry a v oblasti plnenia cieľov EÚ do roku 2020 týkajúcich sa CO2 a mala by ju považovať za východiskový bod; zdôrazňuje, že by sa mali uskutočniť konzultácie so všetkými príslušnými zainteresovanými stranami;
56.

víta misiu EUPOL Afghanistan, ktorej cieľom je zriadiť civilnú políciu a systém súdnictva umožňujúci Afgancom prevziať primárnu zodpovednosť za tieto úlohy, a to s perspektívou rekonštrukcie afganského štátu; zdôrazňuje, že táto misia, ktorá musí prebiehať do 31. mája 2013 a mohla by byť predĺžená až do 31. decembra 2014, je súčasťou globálneho úsilia medzinárodného spoločenstva s cieľom umožniť Afgancom vziať svoj osud do vlastných rúk po tom, ako dôjde v roku 2014 k stiahnutiu jednotiek NATO; vyzýva vysokú predstaviteľku/podpredsedníčku Komisie a Radu, aby spoločne s Európskym parlamentom dôkladne zvážili vývoj celkových nástrojov Únie, a najmä misie EUPOL, v kontexte obdobia po roku 2014 v Afganistane;
36.

vyzýva Komisiu, aby vyvinula všetko úsilie na vybudovanie jedného, živého onlinového kontaktného miesta pre občanov a spotrebiteľov prostredníctvom jej kancelárií v členských štátoch; domnieva sa, že tieto kontaktné miesta by mali fungovať v úzkej spolupráci s informačnými kanceláriami Európskeho parlamentu, aby tak komplexné kontaktné miesto bolo k dispozícii každému občanovi; zastáva názor, že vytvorenie tohto jednotného kontaktného miesta v každom členskom štáte by skutočne pomohlo, aby bol vnútorný trh dostupnejší a aby zabezpečoval účinnejšie a jednoduchšie služby, ktoré by nezabezpečovali len informácie, ale by aj veľmi zrozumiteľným spôsobom oboznamovali verejnosť s podstatou konkrétnych možností, ktoré poskytuje vnútorný trh; je presvedčený, že toto by pomohlo pri predchádzaní nedorozumeniami na strane občana, spotrebiteľa a podniku;
25.

vyzýva Komisiu, aby určila existujúce prekážky v cezhraničných doručovateľských službách a aby prijala vhodné opatrenia na ich riešenie, a to vzhľadom na zistenia novej štúdie, ktorá sa uskutočnila, a to takým spôsobom, ktorý podnikom aj spotrebiteľom umožní v plnej miere využívať výhody jednotného digitálneho trhu; zdôrazňuje, že také faktory, ako je dostupnosť, spoľahlivosť, rýchlosť doručovania, ústretové služby, účinný a transparentný systém na vrátenie tovaru a nižšie ceny za služby cezhraničného doručovania, sa najlepšie podporujú prostredníctvom slobodnej a spravodlivej hospodárskej súťaže s cieľom nebrániť cezhraničnému obchodu a zvýšiť dôveru spotrebiteľa; domnieva sa, že cezhraničné doručovateľské služby by nemali byť založené iba na fyzických hraniciach, ale mali by tiež zohľadniť, pokiaľ je to možné, vzdialenosť k spotrebiteľovi; domnieva sa, že je potrebné zabezpečiť inovačné formy doručovania, ktoré umožňujú väčšiu flexibilitu, pokiaľ ide o výber času a miesta prevzatia alebo možné miesta na vyzdvihnutie zásielky bez ďalších dodatočných nákladov; domnieva sa, že je veľmi dôležité, aby sa zvážili opatrenia, ktoré zaručia rozumnú cenu dodávky do vzdialenejších alebo odľahlejších oblastí;
A.

keďže od nadobudnutia platnosti Lisabonskej zmluvy sa v súlade s článkom 207 ZFEÚ priame zahraničné investície (PZI) zahrnuli do spoločnej obchodnej politiky (SOP) a patria do výlučnej právomoci EÚ; keďže členské štáty môžu rokovať o dvojstranných investičných dohodách a uzavierať ich len vtedy, ak ich na to splnomocní Únia; keďže pre všetky obchodné a investičné dohody, o ktorých Komisia rokovala v mene Únie, je potrebný súhlas Parlamentu;
5.

nazdáva sa, že oživenie hospodárstva závisí aj od silnejšieho spracovateľského priemyslu; poukazuje na kľúčovú úlohu ocele pri zabezpečovaní konkurencieschopnosti strategických spracovateľských odvetví, ktoré by v dôsledku zníženia objemu európskeho oceliarskeho priemyslu utrpeli straty a stali by sa závislými od dovozu z tretích krajín, čo by ich ohrozilo;
26.

zdôrazňuje, že Komisia by mala byť schopná poskytovať spoločnostiam, ktoré si nie sú isté, či majú žiadať o licenciu na vývoz, aktuálne informácie o zákonnosti a možných škodlivých účinkoch obchodných dohôd, to by malo platiť aj pre spoločnosti pôsobiace v EÚ alebo so sídlom v EÚ, ktoré vstupujú do zmluvného vzťahu s vládou tretej krajiny, či už s cieľom získať prevádzkové licencie, rokovať o doložke o odkladnej lehote alebo schváliť zapojenie verejného sektora do činností podniku, prípadne verejné využívanie sietí a služieb;